MINISTERUL AFACERILOR INTERNE

J A N D A R M E R I A R O M Â N Ă

Inspectoratul de Jandarmi Judeţean Botoşani

Compartimentul Informare şi Relaţii Publice

Adresa I.C. Brătianu nr.110-112 tel.0231511533, Fax:0231516170

e-mail:contact@jandarmeriabotosani.ro, Nr.53 21.04.2016

Buletin Informativ

S E S I U N E A D E A D M I T E R E 2 0 1 6

Pentru anul de învăţământ 2016-2017, Jandarmeriei Române i-au fost aprobate în vederea scoaterii la concurs un număr de 625 locuri în instituţiile de învăţământ ale M.A.I. şi M.Ap.N., după cum urmează:

A. În instituţiile de învăţământ ale M.A.I. – 433 locuri

Academia de Poliţie „Alexandru Ioan Cuza” Bucureşti:

14 locuri pentru învăţământul cu frecvenţă - programul de studii universitare de licenţă „Drept”;

70 locuri pentru învăţământul cu frecvenţă - programul de studii universitare de licenţă/specializarea „Ordine şi siguranţă naţională” (din care 2 locuri pentru romi, 2 locuri pentru maghiari şi 2 locuri pentru alte minorităţi), astfel:

68 locuri alocate Jandarmeriei Române;

2 locuri alocate S.I.E;

7 locuri pentru învăţământul cu frecvenţă redusă - programul de studii universitare de licenţă/specializarea „Ordine şi siguranţă naţională”.

Şcoala Militară de Subofiţeri Jandarmi „Grigore Alexandru Ghica” Drăgăşani – 175 locuri (din care 3 locuri pentru romi şi 2 locuri pentru alte minorităţi), astfel:

- 169 locuri alocate Jandarmeriei Române;

- 6 locuri alocate S.P.P.

Şcoala Militară de Subofiţeri Jandarmi „Petru Rareş” Fălticeni – 175 de locuri (din care 3 locuri pentru romi şi 2 locuri pentru alte minorităţi).

B. În instituţiile de învăţământ ale M.Ap.N. – 192 locuri

Academia Tehnică Militară Bucureşti – 44 locuri alocate M.A.I. conform specialităţilor:

1 loc – „Armament, aparatură artileristică şi sisteme de conducere a focului”;

3 locuri – „Sisteme pentru baraje de mine, distrugeri şi mascare”;

7 locuri – „Blindate, automobile şi tractoare”;

3 locuri – „Construcţii şi fortificaţii”;

9 locuri – „Echipamente şi sisteme electronice militare”;

8 locuri – „Transmisiuni/Comunicaţii”;

3 locuri – „Ingineria şi securitatea sistemelor informatice militare”;

10 locuri – „Calculatoare şi sisteme informatice pentru apărare şi securitate naţională”.

Academia Forţelor Terestre „Nicolae Bălcescu” Sibiu – 33 locuri alocate M.A.I. conform specialităţilor:

5 locuri – „Managementul organizaţiei” – Auto;

20 locuri – „Management economico-financiar” – Finanţe-contabilitate;

8 locuri – „Administraţie publică” – Intendenţă.

Institutul Medico-Militar – 19 locuri alocate M.A.I. (Direcţia Medicală), specialitatea militară „Medicină generală”.

Academia Forţelor Aeriene „Henri Coandă” – Facultatea de Management Aeronautic – 10 locuri alocate M.A.I. (IGAV), specialitatea militară „Management în aviaţie – Aviaţie piloţi”.

Şcoala Militară de Maiştri Militari şi Subofiţeri a Forţelor Terestre „Basarab I” – 86 locuri alocate M.A.I. conform specialităţilor:

5 locuri – „Armament şi instalaţii de lansare”;

22 locuri – „Auto”;

11 locuri – „Construcţii”;

17 locuri – „Tehnică de comunicaţii”;

25 locuri – „Operare şi mentenanţă echipamente de comunicaţii”;

2 locuri – „Echipament de apărare chimică, bacteorologică, radiologică şi nucleară -

CBRN”;

4 locuri – „Intendenţă”;

Repartizarea pe beneficiar a locurilor alocate M.A.I. la instituţiile de învăţământ ale M.Ap.N., se va realiza ulterior admiterii, în funcţie de media la admitere şi opţiune.

Candidaţii pot opta pentru una sau mai multe instituţii de învăţământ superior sau şcoli

postliceale, în măsura în care graficele/calendarele concursurilor de admitere realizate de către instituţiile organizatoare permit participarea la probele de concurs.

Candidaţii care au mai multe opţiuni vor constitui dosare de recrutare distincte pentru fiecare instituţie de învăţământ pentru care au optat.

Dosarele de recrutare ale candidaţilor aparţinând celor care se înscriu pentru locurile alocate minorităţilor/etnicilor, trebuie să conţină suplimentar următoarele documente în original:

pentru candidaţii pe locurile alocate distinct etniei rome sau minorităţilor naţionale: adeverinţă din partea unei organizaţii etnice, constituite potrivit legii, care să ateste etnia de apartenenţă a candidatului, respectiv calitatea de etnic minoritar;

pentru candidaţii de etnie maghiară: aceştia trebuie să dovedească faptul că, au susţinut examenul de bacalaureat la limba maternă, limba maghiară.

Pentru a participa la concursurile de admitere în instituţiile militare de învăţământ, candidaţii trebuie să îndeplinească, cumulativ, următoarele condiţii:

să aibă cetăţenia română şi domiciliul în România;

să cunoască limba română scris şi vorbit;

să aibă capacitate deplină de exerciţiu;

să fie declaraţi „apt” din punct de vedere medical, fizic şi psihic; aptitudinea se constată de structurile de specialitate ale Ministerului Afacerilor Interne/comisiile şi subcomisiile de concurs, ca urmare a examinării medicale, verificării îndeplinirii criteriilor antropometrice, existenţei semnelor/tatuajelor neacoperite de vestimentaţie, în ţinuta de vară, verificării aptitudinilor fizice şi, respectiv, evaluării psihologice, potrivit baremelor şi/sau criteriilor aplicabile;

să aibă vârsta de minimum 18 ani împliniţi în cursul anului în care participă la concurs;

să fie absolvenţi de liceu, cu diplomă de bacalaureat, dovada absolvirii se face cu diploma sau cu adeverinţă din care să rezulte faptul că au susţinut şi promovat examenul de bacalaureat;

să aibă un comportament corespunzător cerinţelor de conduită admise şi practicate în societate;

să nu aibă antecedente penale sau să nu fie în curs de urmărire penală ori de judecată pentru săvârşirea de infracţiuni, cu excepţia situaţiei în care a intervenit reabilitarea;

să nu fi fost destituiţi dintr-o funcţie publică în ultimii 7 ani;

să nu fi desfăşurat activităţi de poliţie politică, astfel cum sunt definite prin lege;

să aibă vârsta de până la 27 de ani, împliniţi în anul participării la concurs;

să fi obţinut la purtare, în perioada studiilor liceale, media generală de minimum 8,00, cu excepţia candidaţilor care au absolvit instituţii de învăţământ de nivel liceal în state membre ale Uniunii Europene în care nu se evaluează prin notă/punctaj/calificativ purtarea elevului;

să nu fi fost exmatriculaţi pentru abateri disciplinare dintr-o instituţie de învăţământ;

să ai înălţimea de minimum 1,65 m bărbaţii şi 1,60 m femeile.

PROBELE ŞI BAREMELE

pentru verificarea aptitudinilor fizice ale candidaţilor la concursurile de admitere în instituţiile de învăţământ proprii, cât şi în cele ale Ministerului Apărării Naţionale care pregătesc specialişti pentru Ministerul Afacerilor Interne

1. În cadrul admiterii, verificarea aptitudinilor fizice are caracter obligatoriu.

2. Toate probele sunt obligatorii. Nesusţinerea unei probe sau abandonul au ca efect eliminarea din concurs al candidatului.

3. Probele se susţin în aceeaşi zi, în următoarea ordine: alergare – viteză, aruncarea mingii medicinale şi alergare – rezistenţă.

4. Probele se execută în ţinută sportivă adecvată anotimpului (pantofi de sport, tricou, pantaloni scurţi sau trening).

5. Este declarat „Promovat” candidatul care îndeplineşte baremul minim stabilit pentru fiecare probă. Candidatul care nu promovează o probă este eliminat din concurs, iar în funcţie de momentul în care intervine aceasta, nu mai parcurge celelalte probe.

6. Indiferent de cauze/motive, nu se admit reexaminări, repetări sau contestaţii.

7. Performanţa obţinută de candidaţi şi calificativul acordat se consemnează în borderoul de examen.

8. Verificarea aptitudinilor la probele fizice se efectuează cu respectarea prevederilor art. 100 alin. (1) lit. g) din OMAI nr. 154/2004 privind activităţile de educaţie fizică şi sport în M.A.I.

9. Aspectele organizatorice se stabilesc la nivelul comisiilor de admitere din cadrul instituţiilor de învăţământ.

10. Probele şi baremele minime de promovare sunt următoarele:

Nr.	PROBELE DE VERIFICARE	BAREME MINIME
BĂRBAŢI	FEMEI
1	Alergare de viteză - 50 m plat	7” 2	8” 1
2	Aruncarea mingii medicinale de pe loc (4 kg bărbaţi şi 2 kg femei)	7 m	7 m
3	Alergare de rezistenţă - 1000 m	3’45”	4’10”

11. Precizări tehnice şi metodice privind efectuarea probelor:

A. Proba de alergare – viteză

a) se execută cu startul din picioare, câte doi candidaţi;

b) cronometrul porneşte la mişcarea primului candidat;

c) startul greşit (plecarea înaintea semnalului acustic) se reia. La al doilea start greşit candidatul este declarat „Nepromovat”;

d) candidaţii care se ciocnesc în timpul alergării şi cad sau care se împiedică ori alunecă din cauza suprafeţei de alergare se consideră că nu au parcurs traseul şi vor relua proba o singură dată, la sfârşitul seriei din care fac parte.

B. Proba de aruncare a mingii medicinale (4 kg bărbaţi şi 2 kg femei)

a) se execută de pe loc, cu ambele braţe, pe deasupra capului, spre înainte, într-un sector cu lăţime de 3 metri şi lungime de cel puţin 10 metri, câte un candidat;

b) poziţia iniţială a picioarelor poate fi în sprijin apropiat sau depărtat (lateral sau înainte);

c) în cazul în care execuţia se efectuează din poziţia stând sau stând-depărtat, candidatul poate să se ridice pe vârfuri fără a se desprinde de pe sol. La aruncarea din poziţia stând-depărtat anterio-posterior candidatul poate ridica piciorul din spate cu condiţia ca piciorul din faţă să menţină permanent contactul cu solul; în ambele cazuri nu se va călca sau depăşi linia sectorului de aruncare, inclusiv după aterizarea mingii;

d) candidatul are dreptul la două încercări;

e) măsurarea aruncării se efectuează de la linia sectorului de aruncare până la urma lăsată de minge, înspre locul de aruncare;

f) scăparea mingii de către candidat (înainte sau înapoi) este considerată aruncare nereuşită (pentru prima încercare);

g) daca situaţia prevăzută la lit. f) are loc la a doua încercare, candidatul este declarat „Nepromovat”, iar în borderou este consemnată performanţa celei mai bune aruncări.

C. Proba de alergare – rezistenţă

a) se execută cu startul din picioare, în serii de 15 – 25 candidaţi/cronometru;

b) trecerea de la alergare la mers se consideră abandon.

Pentru recrutare, fiecare candidat va depune la structura de resurse umane a Inspectoratului de Jandarmi Judeţean Botoşani un dosar plic, care va cuprinde următoarele documente:

cererea de înscriere şi CV;

diploma de bacalaureat şi foaia matricolă (copii legalizate) pentru absolvenţii din seriile

anterioare sau adeverinţă în original pentru elevii claselor a-XII-a;

copii ale actului de identitate, carnetul de muncă şi, dacă este cazul, livretului militar;

copii ale certificatului de naştere al candidatului, soţului/soţiei şi fiecărui copil, ale certificatului

de căsătorie, precum şi, după caz, ale hotărârilor judecătoreşti privind starea civilă;

autobiografia şi tabelul nominal cu rudele candidatului;

cazierul judiciar;

caracterizarea de la ultimul loc de muncă, respectiv din instituţia de învăţământ în cazul

absolvenţilor în primul an de la absolvire;

declaraţia de confirmare a cunoaşterii şi de acceptare a condiţiilor de recrutare

3 fotografii tip buletin de identitate;

două fotografii color 9 x 12 cm;

fişa medicală-tip de încadrare în M.A.I. în original (completată şi încheiată);

declaraţia de confirmare a cunoaşterii şi acceptării condiţiilor de recrutare.

Alte precizări:

1. Înscrierea candidaţilor – zilnic, de luni până vineri, între orele 10.00 – 14.00, la sediul unităţii din mun. Botoşani, str. I.C. Brătianu, nr. 110-112, jud. Botoşani, astfel:

a. pentru Academia de Poliţie şi pentru toate instituţiile de învăţământ care aparţin M.Ap.N. până la data de 27 mai 2016.

b. pentru şcolile postliceale ale MAI până la data de 29 iulie 2016.

2. Depunerea dosarelor de candidat în volum complet – zilnic, de luni până vineri, între orele 10.00 – 14.00, la sediul unităţii din mun. Botoşani, str. I.C. Brătianu, nr. 110-112, jud. Botoşani, astfel:

a. pentru Academia de Poliţie şi pentru toate instituţiile de învăţământ care aparţin M.Ap.N. până la data de 08 iunie 2016.

b. pentru şcolile postliceale ale MAI până la data de 10 august 2016.

3. Candidaţii recrutaţi se vor informa asupra perioadei de examinare psihologică (data şi ora la care au fost planificaţi pentru susţinerea testării psihologice, documentele şi materialele necesare, locul de desfăşurare) telefonic sau pe site-ul I.J.J.Botoşani la adresa www.jandarmeriabotosani.ro.

4. Contravizita medicală şi verificarea aptitudinilor fizice a candidaţilor recrutaţi pentru toate instituţiile de învăţământ ale Ministerului Apărării Naţionale pe locurile alocate M.A.I. (academii militare şi şcoli postliceale militare) se susţin în mod centralizat, la sediul central al Academiei de Poliţie „Alexandru Ioan Cuza” situat în Bucureşti, sectorul 1, Aleea Privighetorilor, nr. 1A, în zilele de 14 – 15 iulie 2016, ora 07.30, potrivit graficului/ calendarului DGMRU care va fi adus la cunoştinţa candidaţilor în timp util, prin postarea acestuia pe site-ul M.A.I.

Candidaţii vor avea asupra lor cartea de identitate/paşaportul şi echipamentul sportiv necesar desfăşurării probelor eliminatorii.

Pentru relaţii suplimentare apelaţi numărul de telefon 0231/511533 (interior 24527) iar pentru înscriere vă aşteptăm la sediul unităţii din strada I.C. Brătianu nr. 110 din mun. Botoşani. Persoane de contact: colonel Onofrei Dobrin-Cristian şi plutonier major Stoleru Ştefan-Virgil.

Compartiment Informare şi Relaţii Publice